
Bari hore, ayaa waxaa jiray tuulo yar oo ku taala Soomaaliya Bariga Afrika. 
Cidhifka tuulada waxaa jiray dhulbeereed hodan ah meeshaas oo ay dadku ka 
beertaan dalaggooda ooyna ku raacdaan idahooda. Tuuladu aad ayay u qurux 
badnayd laakiin sidoo kale waxay ahayd mid khatar badan, mararka qaarna 
waxaa adkayd in laga ilaaliyo dalagga iyo idaha tuulooyinka dariska ah ama 
tuugta khatarta ah. Xataa waxaa jira sheeko ku saabsan jin kaasoo soo baxa 
habeynkii oo guba dalagga oo cuna dhamaan adhiga. 

Si looga difaaco khataraha, dadka tuulada waxay korsadeen libaaxyo marka ay 
dhasheen kuwaasoo ka dib noqday ilaaliyayaasha dhulka. Libaaxyadu way xoog 
badnaayeen waana lagu nastay waxayna ilaaliyaan dalagga iyo xayawaanka 
waxayna ka dhigeen tuulada amaan. Waxay isku ahaayeen daacad waxayna u 
dagaalamayaan inay naftooda huraan haddii looga baahdo. 

Laakiin maalin, libaax yar ayaa dhashay kaasoo ka duwan kuwa kale, aan 
lahayn sharafta raxanta kale, libaaxan waxuu ku dhashay indho guduudan 
kuwaas oo u ifaya sida dabka. Libaaxyada kale way dhibsadeen waxayna sidaa 
darteed oogu magacaabeen libaaxii qalaadaa Bahdoon taasoo micnaheedu 
yahay wax meel qalaad ku dhashay. Waxay u bixiyeen libaaxa yar Bahdoon 
sababtoo ah waxay ka naxsanaayeen sida haddii uuna u raacin tuulada. 

Bahdoon noolashu ooma sahlanayn, waxaa loola dhaqmay si xun abidna 
looma oggolaan inuu la ciyaaro libaaxyada yaryar ee kale. Waxuu u koray si 
kalinima ah waxuuna badanaa xasuusna in uu qalaadyahay. Indhihiisa guduudan 
waxay ka saartay raxanta kale libaaxyada yaryar ee xaasidiinta ahna waxay 
badanaa oogu yeedhaan magacyo wayna ku jeesjeesaan. 

Oogu danbeyntii waxaa la go'aamiyay in Bahdoon ay tahay in laga masaafuriyo 
raxanta, sidaa darteedna waxaa loo sheegay inuu ka tago tuulada oona waligii ku 
soo noqon. 



Maskiin Bahdoon waxuu galay hawdka si uu ubilaabo noolashiisa cusub ee 
kalinimada ah. Aad ayuu u murugooday, badanaana aad buu u cidloodaa, laakiin 
oogu yaraan lama joogaan libaaxyadii kale kuwaasoo badanaa ku maadsan jiray 
indhihiisa guduudan oo badanaa xasuusin jiray in uu ka duwanyahay. 

Sanado ayaa la dhaafay Bahdoona wuu weynaaday, waxuu noqday libaax 
xoogan. Waxuu yaqaanaa ugaadhsiga waxuuna naftiisa ooga sameeyay 
noolal hawdka dhexdiisa. Laakiin badanaa waxuu ahaa kali waxuuna 
badanaa tagi jiray cidhifka hawdka habeenkii si uu u soo eego tuuladiisii hore. 
Waxuu ku farxaa libaaxyada geesiyiinta ah ee ilaalada ka haya xayawaanka 
iyo dalagga, waxuuna aad u jeclaaday in uu ku soo biiro oo dib loo oggolaado 
ka mid noqoshada raxanta. 

Waxay ahayd habeyn uun in uu markii oogu horaysay Bahdoon arkay jin daran 
oo ka soo daganayaa cirkaa oo madaw oo weeraraya tuulada, ku gubaya 
guryaha iyo dalagga olal ka soo baxaya afkiisa, oo ka dafaya idaha dhulka 
ciddiyihiisa fiiqan inta uuna bixin habeenku. 

Libaaxyadu waxay sameeyeen dadaalkooda oogu wanaagsan si ay u 
difaacaan tuulada, laakiin jinku waxuu ahaa mid aad u dhakhso badan oo aad u 
awood badan. Libaaxyo badan waa la dilay habeenkii koobaad Bahdoon waxuu 
ka daawaday hawdka asagoon waxba caawinaynin. 

Jinku waxuu soo weeraray markale habeenkii xigay, waxuu soo weeraray 
marar badan, ilaa ay dadka tuuladu ay aad ooga cabsadeen inay ka soo baxaan 
guryahooda. Xayawaan badan way tageen, libaaxyadiina si weyn ayay u wax 
yeeloobeen ayagoo isku dayaya inay difaacaan tuulada; intoodii badneyd waa la 
dilay inta hadhayna si xun ayaa loo dhaawacay. Tuuladu kama badbaadin 
weeraro badan oo uu ku soo qaaday jinka daran, qaar dadka tuulada ahna xataa 
waxay xidhxidheen alaabadooda waxayna u qaxeen hawdka si ay u badbaadaan. 

Maalintii shanaad, Bahdoon wuu u adkeysan kari waayay inuu arko 
waxyeelada tuuladiisii hore marnaba, sidaa darteedna libaaxa geesiga ah waxuu 



naftiisa oogu dhaartay in uu difaaci doono dadkiisa iyo raxantiisa dhibna ma 
lahan khaladkii ay horay ooga galeen. 

Habeen kaas, Bahdoon waxuu u soo gurguurtay meel ku dhaw tuulada ooy 
qariyeen geedo dheer dheer kuwaas oo ku safan cidhifka hawdka. Waxuu ku 
ilaaliyay hal il ah cirka madaw xilliga oo dhan waxuuna dhagaystay shanqadha 
baalasha jinka ee dhexmaraya hawada. Wuu xooganaa wuuna go'aansaday, 
waxuuna u sheegay naftiisa in uu caawa burburin doono jinka daran oo uu ku soo 
dabaali doono nabad tuuladiisa uu jecelyahay markale. 

Si dhakhsa ah, Bahdoon waxuu maqlay shanqadha baalasha xagga sare. 
Waxuu kor u eegay cirka madaw waxuuna arkay humaagta jinka daran ee u soo 
daganaya jihada tuulada: ciddiyihiisa dheer dheer waxay u iftiimayeen caddaan 
dhalaalaya sida dayaxa, indhihiisa waxay ka baadhayaan dhulka wax cusub oo la 
cuno, wuu gaajoonayaa wuuna cabsi galinayaa. 

Hadaba Bahdoon waxuu isku geystay dhamaan awoodiisa, dhamaan 
geesinimadiisa iyo go'aankiisa. Mar alaale marka uu jinku ku soo dagtay tuulada 
dusheeda, Bahdoon waxuu weerar ka soo qaaday hawdka wuuna hinraagay 
asagoo wata dhamaan calool adeegiisa. Jinku waa fajacay wuuna baqay inuu 
arko labo indhood oo olal ah oo ka soo baxaya hawdka, iyo hiinraaga libaaxa 
geesiga ah ayaa cabsi ku riday calool jileeciisa. 

Bahdoon wuxuu u booday hawada waxuuna ku duubay cidiyiihiisa xooga 
badan seynta jinka waxuuna ku soo tuuray bahalka dhulka. Libaaxa geesiga ah 
iyo jinka shaydaanka ah ee daran waxay galeen dagaal, laakiin si dhakhsa ah 
jinka waxaa ka tagtay awoodiisii markii uu ka hor yimid dagaalyahan xirfad leh. 

Bahdoon wuu ka xoogbatay wuuna ka geesisanaa jinka kaasoon loo isticmaalin 
ka hor imaad sidan oo kale ha. Indhaha gaduudan ee bahdoon waxuu ifiyaa 
habeenka si uu oogula dagaalamo jinka, waxayna si dhakhsa ah dadka tuulada 
ooga soo baxeen guryahooda waxayna bilaabeen inay ku farxaan Bahdoon 
kaasoo sameeyay dagaalka geesinimada libaaxa tan xataa oogu adag. 



Oogu danbeyntii, Bahdoon waxuu ku guuleystay dagaalka waxuuna dilay jinkii. 
Sidoo kale xoogaw libaaxya ah oo hadhay waxay ku farxeen geesinimada 
Bahdoon dhamaantoodna waxay u dabaal dageen guushiisa uu ka guuleystay 
bahalka. Tuuladu waxay noqotay amaan markale kuwii u qaxay hawdkana waxay 
ku soo noqon karaan guryahooda oogu danbeyntii waxayna bilaabi dib u 
beeridda dalaggooda iyo u korinta baraar iyo waxaro inay noqdaan adhi sidaa 
darteed waxay haysan karaan markale caano iyo burcad ay cunaan. 

Bahdoon waxaa dib loogu soo dhaweeyay raxanta waxuuna noqday 
dagaalyahanka loo dabaaldago ee tuulada. Libaaxyadu aad ayay ooga 
xumaadeen in ay u diraan hawdka, ka dibna waxayna garawsadeen madaama 
uu ka duwanyahay inayna ahayn in loola dhaqmo si duwan. 

Oogu danbeyntii, libaaxa geesiga ah waxaa loo oggolaaday raxanta waxayna 
ahayd markii koobaad ee noolashiisa uu dareemay inuu xigto leeyahay. Oogu 
danbeyntii Bahdoon waxuu ku soo noqday wadanka. 



